**NOTĂ DE FUNDAMENTARE**

|  |
| --- |
| **Secţiunea 1**  **Titlul proiectului de act normativ**  **HOTĂRÂRE**  **pentru reaprobarea indicatorilor tehnico-economici ai obiectivului de investiții**  **„Construire Spital Regional de Urgență Craiova”** |

|  |  |
| --- | --- |
| **Secţiunea a 2-a**  **Motivul emiterii actului normativ** | |
| **2.1. Sursa**  **proiectului de act normativ** | - Legea nr. 500/2002 privind finanțele publice, cu modificările și completările ulterioare - în conformitate cu prevederile art. 42 alin. (2), reaprobarea documentaţiei tehnico-economice a unui obiectiv de investiţii se face de către Guvern, pentru valori mai mari de 100 de milioane lei;  - Ordonanța de urgență a Guvernului nr. 76/2022 privind înființarea, organizarea și funcționarea Agenției Naționale pentru Dezvoltarea Infrastructurii în Sănătate;  - Hotărârea Guvernului nr. 786/2019 pentru aprobarea indicatorilor tehnico-economici ai obiectivului de investiții "Spital Regional de Urgență Craiova", valoarea totală a investiției, inclusiv TVA, este de 2.850.508 mii lei. |
| 2.2.Descrierea situaţiei actuale | Contractul de proiectare a obiectivului de investiții a fost încheiat în data de 08.11.2022, autorizația de construire pentru deviere rețele utilități, împrejmuire teren, realizare accesuri, sistematizare teren și organizare de șantier fiind emisă la data de 26.09.2023, iar autorizația de desființare clădire existentă în vederea construirii Spitalului Regional Craiova a fost emisă pe data de 21.09.2023. Pe parcursul elaborării proiectului tehnic și a detaliilor de execuție a intervenit necesitatea modificării soluției tehnice inițiale, ca urmare a optimizării și actualizării acesteia în conformitate cu prevederile legislative în domeniu, intrate în vigoare ulterior elaborării studiului de fezabilitate aprobat în anul 2019.  Documentația tehnico-economică a fost supusă reavizării de către Ministerul Sănătății, fiind emis avizul nr. 1001 din 11.10.2023 și în Consiliul Interministerial de Avizare Lucrări Publice de Interes Naţional şi Locuinţe, fiind emis avizul nr. 43 din 11.10.2023.  Agenția Națională pentru Dezvoltarea Infrastructurii în Sănătate, înființată în baza Ordonanței de urgență a Guvernului nr. 76/2022, este organ de specialitate al administrației publice centrale în domeniul sănătății, având drept rol principal dezvoltarea infrastructurii de sănătate. În activitatea sa, ANDIS urmărește îndeplinirea următoarelor obiective generale:  a) crearea și, după caz, dezvoltarea unei infrastructuri de sănătate apte să asigure accesul unui număr cât mai mare de persoane la asistență medicală de specialitate în cele mai bune condiții de calitate;  b) asigurarea unor cerințe înalte de calitate și performanță privind infrastructura de sănătate și transformarea sa într-un centru de excelență în gestionarea obiectivelor/proiectelor de investiții în infrastructura de sănătate;  c) pregătirea și implementarea obiectivelor/proiectelor de investiții de importanță considerabilă în infrastructura de sănătate, astfel încât acestea să fie finalizate la termen, conform specificațiilor și în cadrul bugetului aprobat;  d) atragerea fondurilor europene și a altor surse de finanțare legal constituite în domeniul infrastructurii de sănătate;  e) asigurarea unui management performant al obiectivelor/proiectelor de investiții de importanță considerabilă în infrastructura de sănătate și dezvoltarea și îmbunătățirea permanentă a capacității administrative necesare pentru pregătirea, implementarea și finalizarea obiectivelor/proiectelor de investiții în infrastructura de sănătate. |
| 2.3. Schimbări preconizate | Modificarea indicatorilor tehnico-economici aprobați prin Hotărârea Guvernului nr. 786/2019 se datorează:  1) majorării, în perioada 2019 – 2023, a prețului materiilor prime, materialelor de construcții, echipamentelor, dotărilor, utilajelor, energiei, combustibilului, etc., în contextul crizei mondiale în domeniu, efectelor colaterale ale crizei provocate de pandemia COVID-19 și al conflictului aflat în imediata apropriere a granițelor României  2) apariției unor diferențe între soluția tehnică aprobată la faza SF și soluția tehnică definitivată la faza DTAC, care au rezultat în urma actualizării soluției tehnice în conformitate cu prevederile legislative în domeniu intrate în vigoare ulterior elaborării studiului de fezabilitate aprobat.  Diferențele existente între soluția tehnică aprobată la faza SF și soluția tehnică definitivată la faza DTAC:  - adăugarea adăpostului de protecție civilă ALA;  - prevederea unei secții de anatomie patologică;  - modificarea poziției axelor aferente sistemului structural în vederea respectării cerințelor Normativului pentru construcții spitalicești, indicativ NP 015-2022;  - reconfigurarea scărilor pentru evacuare în caz de incendiu;  - conformarea clădirilor la cerințele NZEB;  - creșterea înălțimii nivelurilor;  - schimbarea destinației unor secții/departamente/laboratoare/zone tehnice și repoziționarea/recompartimentarea acestora;  - remodelarea structurală pe sistemul cadre din beton armat cu nuclee rigide;  - redimensionarea instalațiilor HVAC, CS, CT, termice și sanitare, în vederea conformării la noua configurare a spațiilor din cadrul spitalului;  - prevederea unor echipamente medicale care nu au fost luate în considerare la faza SF;  - actualizarea sistemului IT;  - suplimentarea suprafeței platformelor ca urmare a suplimentării numărului locurilor de parcare;  - eliminarea CTC.  Din datele prezentate mai sus reiese că valoarea totală actualizată supusă reaprobării, respectiv 3.708.575.772 lei cu TVA, raportată la valoarea inițială aprobată prin Hotărârea Guvernului nr. 786/2019, prezintă o majorare cu suma de 723.756.727 lei, inclusiv TVA, respectiv o creștere de 30,10%, defalcată după cum urmează:  • valoare lucrări suplimentare (inclusiv TVA) – 116.912.147 lei (4,19%);  • valoare lucrări la care se renunță (inclusiv TVA) – 199.720.080 lei;  • valoare actualizare prețuri prin ajustarea cu indicii statistici aferenți anului 2023 (faza DTAC) față de 2019 (faza SF aprobat) – 806.564.660 lei (28,96%).  **INDICATORII TEHNICO-ECONOMICI:**  Valoarea totală a investiției (inclusiv TVA) mii lei **3.708.575**  (în prețuri valabile la data de 30.03.2023: 1 euro = 4,9470 lei)  din care C+M mii lei **1.977.178**  Valoarea totală rest de executat (inclusiv TVA) mii lei **3.706.895**  din care C+M mii lei **1.977.178**  Eșalonarea investiției  - Anul I INV/C+M **mii lei** **/ mii lei 741.000/ 494.000**  - Anul II INV/C+M **mii lei** **/ mii lei 741.000/ 494.000**  - Anul III INV/C+M **mii lei** **/ mii lei 1.112.000/ 494.000**  - Anul IV INV/C+M **mii lei** **/ mii lei 1.112.895/ 495.178** Capacităţi:  - suprafața construită - Ac mp 40.323  - suprafaţa desfăşurată - Ad mp 226.427  - paturi spitalizare buc 807  - bloc operator (săli de operație) buc 19  Durata rest de executat a investiției luni 48 Sumele sunt calculate prin rotunjire la un leu, prin neglijarea fracţiunilor de până la 50 de bani inclusiv şi majorarea la leu a fracţiunilor ce depăşesc 50 de bani. |
| 2.4. Alte informaţii | Nu au fost identificate. |

|  |  |
| --- | --- |
| **Secţiunea a 3-a**  **Impactul socioeconomic** | |
| 3.1. Descrierea generală a beneficiilor și costurilor estimate ca urmare a intrării în vigoare a actului normativ | Proiectul de act normativ nu se referă la acest subiect |
| 3.2. Impactul social | Spitalul Regional de Urgență Craiova va deveni un centru pentru rețeaua de spitale din regiunea Sud-Vest a României, care va deservi în principal pacienții care necesită îngrijiri acute de urgență, de nivel secundar și terțiar, cazuri care presupun tehnologie și expertiză la nivel înalt.  Prin construirea Spitalului Regional de Urgență Craiova se îndeplinesc obiective sociale legate de sănătate:  - reducerea mortalității/ numărului de decese evitabile în regiune;  - reducerea poverii dizabilităţilor în regiune;  - creşterea calităţii vieţii şi a bunăstării în regiune;  - îmbunătățirea satisfacției/ experienței pacienților în îngrijirea cu facilități moderne;  - îmbunătățirea standardelor clinice, a eficienței, a rentabilității, a calității și a siguranței, respectiv a durabilităţii serviciilor spitalicești;  - îmbunătățirea accesului populației, în special pentru grupurile vulnerabile de pacienți, la serviciile spitalicești de nivel înalt secundar și terțiar de calitate superioară, sporind astfel semnificativ starea de sănătate a populației din județul Dolj și regiunea de Sud-Vest a României.  Spitalul regional va funcționa ca spital didactic universitar  pentru singura universitate din regiune și va contribui la consolidarea educației medicale și la îmbunătățirea cercetării în domeniul sănătății. |
| 3.3. Impactul asupra drepturilor și libertăților fundamentale ale omului | Proiectul de act normativ nu se referă la acest subiect |
| 3.4. Impactul macroeconomic | Proiectul de act normativ nu se referă la acest subiect |
| 3.4.1. Impactul asupra economiei și asupra principalilor indicatori macroeconomici | Proiectul de act normativ nu se referă la acest subiect |
| 3.4.2. Impactul asupra mediului concurențial și domeniului ajutoarelor de stat | Proiectul de act normativ nu se referă la acest subiect |
| 3.5. Impactul asupra mediului de afaceri | Proiectul de act normativ nu se referă la acest subiect |
| 3.6. Impactul asupra mediului înconjurător | Conform Deciziei Etapei de încadrare nr. 4126/18.09.2023, emisă de Agenția pentru Protecția Mediului Dolj, obiectivul de investiții „Construire Spital Regional de Urgență Craiova” nu se supune evaluării impactului asupra mediului. |
| 3.7. Evaluarea costurilor și beneficiilor din perspectiva inovării și digitalizării | Proiectul de act normativ nu se referă la acest subiect |
| 3.8. Evaluarea costurilor și beneficiilor din prespectiva dezvoltării durabile | Proiectul de act normativ nu se referă la acest subiect |
| 3.9. Alte informaţii | Nu au fost identificate |

|  |  |  |  |  |  |  |
| --- | --- | --- | --- | --- | --- | --- |
| **Secţiunea a 4-a.**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani) inclusiv informații cu privire la cheltuieli și venituri**   * **Mii Lei** | | | | | | |
| Indicatori | An curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1.Modificări ale veniturilor bugetare, plus/minus, din care:** |  |  |  |  |  |  |
| 1. *buget de stat*, din acesta: |  |  |  |  |  |  |
| 1. impozit pe profit |  |  |  |  |  |  |
| 1. impozit pe venit |  |  |  |  |  |  |
| 1. *bugete locale*: |  |  |  |  |  |  |
| 1. impozit pe profit |  |  |  |  |  |  |
| 1. *bugetul asigurărilor sociale de stat* |  |  |  |  |  |  |
| 1. contribuții de asigurări |  |  |  |  |  |  |
| 1. *alte tipuri de venituri* |  |  |  |  |  |  |
| **4.2.Modificări ale cheltuielilor bugetare, plus/minus, din care:** |  |  |  |  |  |  |
| 1. *buget de stat*, din acesta: |  |  |  |  |  |  |
| 1. cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 1. *bugete locale* |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 1. *bugetul asigurărilor sociale de stat:* |  |  |  |  |  |  |
| 1. cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 1. *alte tipuri de cheltuieli* |  |  |  |  |  |  |
| **4.3. Impact financiar, plus/minus, din care:** |  |  |  |  |  |  |
| 1. buget de stat |  |  |  |  |  |  |
| 1. bugete locale |  |  |  |  |  |  |
| **4.4 Propuneri pentru acoperirea creșterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor și/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:**  **a) fișa financiară prevăzută la art.15 din Legea nr.500/2002 privind finanțele publice, cu modificările și completările ulterioare însoțită de ipotezele și metodologia de calcul utilizată;**  **b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară** | Nu este cazul |  |  |  |  |  |
| **4.8. Alte informații** | Finanțarea obiectivului de investiții se realizează din fonduri externe nerambursabile, de la bugetul de stat, prin bugetul Ministerului Sănătății, precum și din alte surse legal constituite, în limita sumelor aprobate anual cu această destinație, conform programelor de investiții publice aprobate potrivit legii. | | | | | |

|  |  |
| --- | --- |
| **Secţiunea a 5-a**  **Efectele proiectului de act normativ asupra legislaţiei în vigoare** | |
| 5.1.Măsuri normative necesare pentru aplicarea prevederilor proiectului de act normativ: | Proiectul de act normativ nu se referă la acest subiect |
| 5.2. Impactul asupra legislaţiei în domeniul achiziţiilor publice | Proiectul de act normativ nu se referă la acest subiect |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE) | Proiectul de act normativ nu se referă la acest subiect |
| 5.3.1. Măsuri normative necesare transpunerii directivelor UE | Proiectul de act normativ nu se referă la acest subiect |
| 5.3.2. Măsuri normative necesare aplicării actelor legislative UE | Proiectul de act normativ nu se referă la acest subiect |
| 5. 4. Hotărâri ale Curții de Justiție a Uniunii Europene | Proiectul de act normativ nu se referă la acest subiect |
| 5.5. Alte acte normative și/sau documente internaționale din care decurg angajamente asumate | Proiectul de act normativ nu se referă la acest subiect |
| 5.6.Alte informaţii | Nu au fost identificate |

|  |  |
| --- | --- |
| **Secţiunea a 6-a**  **Consultările efectuate în vederea elaborării proiectului de act normativ** | |
| 6.1.Informaţii privind neaplicarea procedurii de participare la elaborarea actelor normative | Nu au fost identificate |
| 6.2. Informații privind procesul de consultare cu organizații neguvernamentale, institute de cercetare și alte organisme implicate | Nu au fost identificate |
| 6.3. Informații despre consultările organizate cu autorităţile administraţiei publice locale, | Nu au fost identificate |
| 6.4. Informații privind punctele de vedere/opinii emise de organisme consultative constituite prin acte normative | Nu au fost identificate |
| 6.5.Informaţii privind avizarea de către:  a)Consiliul Legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | Nu au fost identificate |
| 6.6.Alte informaţii | Proiectul a fost avizat de Consiliul Interministerial de Avizare Lucrări Publice de Interes Național și Locuințe cu nr. 43/2023. |

|  |  |
| --- | --- |
| **Secţiunea a 7-a**  **Activităţi de informare publică privind elaborarea şi implementarea proiectului de act normativ** | |
| 7.1.Informarea societăţii civile cu privire la necesitatea elaborării proiectului de act normativ | Au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009, precum și demersurile prevăzute de Legea nr. 52/2003 privind transparența decizională în administrația publică, republicată.  Prezentul proiect de act normativ a fost postat pe site-ul Ministerului Sănătății. |
| 7.2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţeanului sau diversităţii biologice | Acordul de mediu pentru SRU Craiova s-a obținut în data de 18.10.2019, iar Decizia etapei de încadrare în data de 18.09.2023. |

|  |  |
| --- | --- |
| **Secţiunea a 8-a.**  **Măsuri privind implementarea, monitorizarea și evaluarea proiectului de act normativ** | |
| 8.1.Măsuri de punere în aplicare a proiectului de act normativ | Nu au fost identificate |
| 8.2.Alte informaţii | Nu au fost identificate |

**Pentru considerentele de mai sus, am elaborat prezentul proiect de Hotărâre a Guvernului pentru reaprobarea indicatorilor tehnico-economici ai obiectivului de investiții „Construire Spital Regional de Urgență Craiova”, proiect care, în forma prezentată, a fost avizat de ministerele interesate și pe care îl supunem spre aprobare.**

**MINISTRUL SĂNĂTĂȚII**

**ALEXANDRU RAFILA**

**Avizăm:**

**VICEPRIM - MINISTRU**

**MARIAN NEACȘU**

|  |  |
| --- | --- |
| **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**  **ADRIAN-IOAN VEȘTEA** | **MINISTRUL FINANȚELOR**  **MARCEL-IOAN BOLOȘ** |

**MINISTRUL INVESTIȚIILOR ȘI PROIECTELOR EUROPENE**

**ADRIAN CÂCIU**